bavarian-nlp/barwiki-20250901 huggingface dataset:
Speis

A Speis is a klaana Raum, dea wos ois Vuarotskauma fia Speisn und Drangln gnutzt wiad.
Meistns is de Speis a Nemraum vo da Kuchl, se kaun owa a im Kölla plaziat sei. A Speis hot Regale, Kistn und Behöta zum Logan vo Lemsmittl und Drangln.
Vua da Moakteifiahrung vom Eiskostn und vo da Gfriatruchn hod praktisch a jeds Haus a Speis ghobt, wei des fia de Vuarotshoitung lemswichtig woa. Heit san Speiskauman wieda a wengal meah gfrogt. Zum aan, zweng da Nostalgie und zum aundan zweng da Vuarotshoitung fia Krisnzeitn.
Planung und Technik.
A Speis wiad in da Regl auf da Noadseitn vom Haus eigricht, weu so de Wäamestrohlung duach de Sun vahindat wiad. A Vuarotskauma soi meglichst dunkl sein und konstante Temperatuan aufweisen. Hoche Regale suagn fia de entsprechendn Stöflächn. Aus praktischn Grindn is de Speisekauma a Nemraum vo da Kuchl oda si wean im Kölla eigricht. A modeane Speis hod zmindast no an Ventilator eibaut, maungmoi a Klimatechnik.
FK Austria Wien

Da Fuaßboiklub Austria is a östareichischa Fuaßboivarein aus Wean. Da Klub spüt in da hechsten österreichischen Spuiklass, da Bundesliga und trogt seine Haamspü in da Generali Arena aum Laaer Berg aus. Während da Sanierung vo da Generali Arena spuit de Austria im Ernst-happel Stadion. Bislong is de Austria 24 Moi östareichischa Masta sowie 27 Moi ÖFB-Cubpsiega wuan.
De "Veichal" , wia de Austria noch eanan Vareinsfoabn gnennt wiad, is am 29. Oktoba 1910 vo ehemoligen Spülan vom "Vienna Cricket and Football Club" grindd und am 16. Novemba 1910 in ÖFB aufgnumman wuan. Seitn Aufstieg am 5. Juli 1911 is de Austria ununtabrochn easchtklassig.
Des grosse Dörby in Wean haßt Austria gegn Rapid.
eemolige bekaunnte Spüla.
Eemolige bekaunnte Spüla san zum Beispü da Herbert Prohaska, da Toni Polster und da Matthias Sindelar. Rekoadspüla von da Austria is da Robert Sara, di meistn Goi hot da Ernst Stojaspal gmochd. Auf dera Grafik rechts siechd ma di Austria-Ööf vom Joahundat, di 2001 gwöhd woan is.
Erfoige.
National
International
Weidare Titel
Abi

Abi (aa Aba) is a oidegyptische Totengeddin, de wo seitm Mittleren Reich belegt is. Abi hod de Gstoit vo an weiblichn Pantha.
Scho im Oidn Reich gibts an gebärendn göttlichn Panther (Netjeret Pehet). Im Mittleren Reich werd a nacha zum Totengott Abi. Im Neien Reich werd a zuasätzlich zum Beschütza vo de Toten.
Mit Beginn vo da griachisch-remischen Zeit is de Abi a Erscheinungsform sowoi vom Anubis wia aa vom Nephthys.
MediaWiki

MediaWiki is a freie Netzowendung zum Betrieb vo an Wiki, wo uaspringli fia de freie Enzyklopädie Wikipedia entwicklt worn is. Inzwischn wead des aa fia vaschiedane andare Projekte vo da gmoanutzign Wikimedia-Stiftung vawend und ois freie Software aa fia andare Projekte im Internet oda Intranet.
MediaWiki is unta GPL lizenziat und in da Skriptsproch PHP gschriem. Zum Speichan vo Inhoitn nutzt MediaWiki de relationale Datenbank MySQL. Alternativ ko ob Version 1.5 aa PostgreSQL ois Datenbank-Backend vawend wean, owa des is no in da experimentejn Phasn.
Walhall

Walhalla oda Walhall (oidnord.: "Valhall", weatlich: "Schlochtenhoin") is in da nordischen Mythologie da paradiesische Palast fir Kriaga (Einherjer), wo in oana Schlacht gfoin san und bsondas tapfa woan.
De Walkürn bringen de gfoinan Hejdn (Einherjer) vom Schlochtfejd noch Walhall und lesn eana do jedn Wunsch vo de Augn ob.
Wias do ausschaugt.
Walhalla is a Tei vo da Burg (Gladsheim) vom Wodan in Asgard in da Hoamat vo de Gedda. Am End vo da Entwicklung vo dem Mythos is Walhalla a prachtvolle Hoin mit 540 Eihgäng (durch de je 800 Einherjer nebmananda marschian kenna). Am Tog messn si de Einherjer im Zwoakampf. Am Obmd homs eanan Spass beim Bier und Met, wo eana de Walkürn servian.
Rings um Walhalla.
Afm goidanan Dachl vo Walhalla grost de Goass Heidrun und frisst vom Lebnsbaam Yggdrasil, da Wejdeschn. Ia Muich is a leckars, stärkends Drangl fir de Einherjer, wo nia ausgeht. Da Lebnsbaam is sehr hoch und de Krone vo Neben umwobm, wia tiaf de Wurzln reichn woass neamd ned. In de Zweig hockt as Oachkatzal Ratatöskr und terrorisiat olle de eam z'noh kema. Am Fuass vo dera Eschn sprudld de Quejn vo da Norne Urd. Rings um Walhalla liegn Haisa und Anwesn vo Getta.
Wikimedia

Da Begriff Wikimedia beziagd se in easchta Linie af de Wikimedia Foundation (Wikimedia-Stiftung; kuaz: WMF), wo a internationale nedstootliche Non-Profit-Organisation is, de wo se da Feadarung vo freien Wissn vaschriem hod. Fia de Sommlung, Entwicklung und Vabroadung vo Inhoide setzd se Wikis eih. Des mid Obstond bekonntesde Wiki, wo de Wikimedia Foundation betreibd, is de freie Enzyklopädie Wikipedia – donem gibds meahrare ondare Projekte.
Weidas gibds aa no nationale Wikimedia-Organisationa ("chapters"), moasd in da Rechtsfoam vo om (eihdrongna) Vaein. De duan de Wikimedia-Projekte untastidzn, duan's owa ned betreim und hom koan Eihfluss af de Inhoite. Im deitschn Sprochraum san de "Wikimedia Deitschland", de "Wikimedia Östareich" und de "Wikimedia CH" aktiv.
Wikimedia Commons

Wikimedia Commons is a internationale, freie Datenbank fia Buidln, Videos, Musi und gredte Texte. Fia de Nutza is kostenfrei und ohne Omejdung nutzboa. Da Nam "Commons" kimmt vom englischn Wort .
Bilddateien mocha an iwawiegendn Tei aus. Wikimedia Commons is am 7. Septemba 2004 ois Wikimedia-Projekt zua zentrein Afbewoarung vo Multimedia-Materiei fia olle Wikimedia-Projekte grindt woan.
Slogan

A Slogan is a eihprägsama Woihspruch.
De Bezeichnung kimmt vom schottisch-gälischn "sluagh-ghairm", wo aus "sluagh" – Voik, Heer, und "gairm" – "Ruaf" bstähd. A Slogan is domit da Sammeruaf vo de Clans (in Friednszeidn) und da Samme- und aa Schlochtruaf im Kompf (in Kriagszeidn).
Slogans wean haptsächli in da Politik und in da Werbung oda Marknkommunikation vawendt. Da Slogan soi in kompakta Foam a Aussog vamittln und s Publikum schlogoatig beeinflussn. Im deitschn Sprochraum wead dafia in Fochkroasn da Begriff Claim synonym vawendt. Genau gnumma vasteht ma owa untam Claim mehra an strategischn Keangedankn vo oana Markn und ned de Umsetzung ois Werbeaussog.
Kriterien.
A effektiva Slogan soi mehrane vo de foigndn Kriterien treffn:
Unvaständliche Werbe-Slogans.
De Agentur "Endmark" hod in de Joar 2003, 2006 und 2009 Claim-Studien duachgfiaht. Dabei is de Vaständlichkeit vo englischsprochiga Werbung bei deitschn Vabrauchan untasuacht worn. In da aktuejn Studie san zehn Werbeslogans vaschiedana Branchn untasuacht worn. De Bandbroadn hod dabei vo Levi’s ("Live unbuttoned") iwa Braun ("Design Desire") bis Langnese ("World’s Pleasure Authority") greicht. Wia scho in de Joar davoa hod de Befrogung eagem, doss iwa zwoa Drittl vo de Konsumentn de englischn Werbebotschaftn entweda goar ned oda foisch vastenga. In Oanzefejn hom de Iwasetzungsvasuache zu skurrijn Eagebnissn gfiaht, wia beispuisweis "Mache Deinen Brotkasten selbst" fia "Broadcast Yourself" (YouTube) und "Explosionen an der Stadtgrenze" fia "Explore the city limits" (Opel). Nua rund 28 Prozent vo de Befrogtn woan duachschnittli in da Log, de englischn Slogans so zum vastäh wias gmoant woan.
Aker

Aker (aa "Akar": "Erde"; Plural "Akeru"; "Erdgeister") is a Gott vom oidn Ägypten. Zamma mit Geb is a aa Personifikation vo da Erdn.
Aker bewacht in da Untawejd de Vabindung zwischn westlichn und am estlichn Horizont. Er vasuacht de Totn zum oan in da Erdn z'hoidn, zum andan huifta aba dena Vastorbanen, indem er de Schlangen bewacht. So beschützta nebm Seth aa an Sonnengott Re vor Apophis.
Nebm am Singular "Aker" gibts aa de Pluralform "Akeru". Damit san meistns Erdgeista gmoant, de wo ois Schlangen dargstejt worn san.
Benjamin Thompson

Sir Benjamin Thompson, Reichsgraf von Rumford (* 26. Meaz 1753 in North Woburn, Massachusetts; † 21. August 1814 in Auteuil bei Paris) woar a Offizia, Politika, ExperimentalPhysika und Eafinda und hod an bedeidendn Ontei on da Weidaentwicklung vo da Wärmelehre ghobt.
Jingle

A Jingle (engl.: "jingle" = "Bimmeln, Klimpan") is a kuaze, eihprägsome Tonfoige oda Melodie. Se is a akustischs Eakennungsmeakmoi vo am Heafunk- oda Fernsehsenda, vo oana Sendung oda vo oam bewoabna Produkt. Ondane Begriffe san Sound- oda Audio-Logo. Jingles und ondane Geraische kena ois Heamarkn gschitzt wean.
Jingle-Foamen.
Es gibt ba de Jingles koa eihheitliche Terminologie, owa es wead zwischn untaschiedlichn Foamen untaschiedn:
Städt in Russland

De Listn vo de Städd in Russland gibt an Übablick üba de Entwicklung vo da Einwohnazoi vo olle Großstädd in Russland. Außadem is a alphabetische Listn vo olle Städd enthoidn.
Alphabetische Liste aller Städte.
Diese Liste ist mit Stand 2008 vollständig.
Open Street Map

Open Street Map, frei üwasetzd: "Offane Straßnkartn", is a freie Landkartn vo da ganzn Wejjd. A jeda koo, ganz ähnle wia in da Wikipedia, dro midarwadn, und zua Vabesarung beidrong.
In da Präambl vo da Open Street Map stähd:
Open Street Map hod as Zui, freie geografische Datn üwa Straßn, Eisnbahna, Fliss, Wejjda, Haisa und ois andane wos ma af na Landkartn säng koo zum eafassn. De Datn stengan olle Nutza ohne Lizenzkostn frei zua Vafügung um draus Sachan wia Straßn-, Wanda- oda Radlkartn, Ruatnplana oda andane intressante Infoamationa zum macha.
Des Open Street Map Kartn- und Datnmaterial is unta d Lizenz Open Database, gstejjd und de Software dazua unta GNU GPL. Des hoaßt grob gsogt, dass mas frei a fia Druckweak und ois andane vawendn koo, ma muass nua in jem Foi des Projekt ois Quejjn oogem.
De Datnbank befindt se deazeid no im Aufbau, is awa voa oim bei spezielle Kartn oda in Uniweasidätsstädt, oftmois ausfüahlicha ois wia kommerzielle Obieta oda Online-Angebot. Dageng is auf Land no ned gor so gnau.
Open Street Map und Bayern.
De Open Street Map hod in am Pilotprojekt Luftbuidl vo Bayern zum eastejn vo digitalm Kartnmaterial vom boarischn Vamessungsamt vo da Owapfoiz zua Vafügung gstejjd griagt. Zui war, so deatailiade Kartn wia megle vo dem Gebied zum eastejjn und bei Eafoig, des Projekt mid Luftbuidl vo ganz Deitschland zum untastützn.
Des Projekt is seid Mäaz 2009 obgschloßn, es laafan awa weidahi Vabessarungen drüwa, an dene se grod oatsansässige beteilign kenna oda soitn.
In Openstreetmap kena a boarische Nama vo Oartn und Ländern gspeichat wern. Für des gibts den Schliessl name::bar. Blos a Katn die wo die boarischn Nama a ozeigt gibts no koane.
Gschicht.
D'OpenStreetMap (OSM) is im Juli 2004 vom Steve Coast gründt worn. Im Aprui 2006 hom s a Stiftung gründt, de des Zui vafoigt, des Sammen, Entwickln und Afbreiten vo Geodaten, de se auf n Raum beziang und de Vabreitung vo soichane Daten füa an Jen' zum nutzn und teiln wia'ra mog.
Im Dezemba 2006 hod Yahoo OpenStreetMap ealaubt, dass eanane Luftaufnahman ois Grundlag füa s Kartneaarwadn heanemma deaffa.
Im Aprui 2007 hod d'Automotive Navigation Data (AND) da OpenStreetMap an komplettn Datnsatz vo eanana holländischn Straßnkartn und de Kartn vo Hauptstraßn vo China und Indien, gspendt.
Im Juli 2007, bei da easchtn OSM international The-State-of the-Map-Konferenz, homs scho 9000 registirade Nutza ghabt.
Im August 2007 is a eignständigs Projekt gründt worn, OpenAerialMap, des a Datnbank vo Luftafnahman zua frein Vawendung eastejjnd und vawoitn duad.
Im Oktoba 2007 is da Impoat vo de TIGER (A staatliche Eafassung vo grundlegnde Straßn in de USA) Datn featig worn. Im Dezemba hod ois earschte grässare Institution de Oxford University de OSM offiziell auf eanana Intanetseitn g'nutzt.
Seid Novemba 2009 hod de OSM ummara 190.000 Nutza zejjd.
Woody Schabata

Woody Schabata (* 28. August 1955 in Wean) is a österreichischa Jazz-Mallet-Spüla.
Schabata hod an da Musikhochschui und am Konservatorium vo da Stod Wean sowia a Joa laung am "Oberlin College" in Oberlin (Ohio, USA) studiat. Vo 1978 bis 1987 wora Mitglied vom "Vienna Art Orchestra", mit dem wosa mearare Wödourneen untanumman und mearare Albn aufgnumma hod.
Ea hod Konzerte mit Joe Zawinul und Dave Brubeck gem und in vüün eiganen Gruppn und Projektn mitgwiakt, beispüsweis Roland Batik ("Bridges"), Ernst Jandl, Peter Henisch, Helmut Lohner, in "Ensemble Wien" und Rudi Josel, Wolfgang Puschnig, Robert Weiss, Hans Zinkl und im "Art of Brass Ensemble". 1986 is bei "PolyGram" sei Soloalbum "May-Rimba" aussakummen.
RundfunkWiki

S RundfunkWiki (RW) war a Online-Lexikon zua Gschicht vom deitschsproching Heafunk. Es hätt Informationen iwa Fochbegriffe gsammet, Senda, oanzalne Sendungen, Radiomocha und Technik. Grindt wurd des Wiki-Projekt im Oktoba 2005 woan. In de Artike woan aa Heabeispui obruafboa.
So wiar d Wikipedia war s RundfunkWiki a Projekt vo freiwillign, ehrnamtlichn Autorn. Mitschreim konnt ma nua ois ogmejta Nutza.
Am 13. Dezemba 2009 hods im RundfunkWiki 3.056 Artikl iwas Radio und 257 ogmejte Nutza gem.
Wikibooks

Wikibooks is a Wiki fia de Eastejung vo Biachln unta da GNU Freie Dokumentationslizenz. Wikibooks is a Schwestaprojekt vo Wikipedia und Tei vo da Wikimedia Foundation.
As Projekt is m 10. Juli 2003 ogfanga worn. Seidm 21. Juli 2004 hom de deitschsprochige Ausgob sowia ondare Sprochn a oagne Untadomän.
Wikibooks is a Sommlung vo frein Leah-, Soch- und Fochbiacha, wo in Zammaorbat vo de Nutza erstejd worn san. Des funkzioniad wia in da Wikipedia: Jeda deaf a Kapitl eastejn oda vabessan.
Wikiquote

Wikiquote is a Wiki fia de Eastellung vo ana frein Zitatnsammlung unta da GNU Freie Dokumentationslizenz und is a Schwestaprojekt vo Wikipedia und Tei vo da Wikimedia Foundation.
De deitschsprochige Version vo Wikiquote is am 18. Juli 2004 ins Lebm gruafa woan. Fia zuasätzliche Informationen soagn Links in de Wikipedia und zua Wikimedia-Projektn wia de Wikimedia Commons, Wikisource oda am Wiktionary.
Judntum in Wean

Des Judntum in Wean is seitn 12. Joarhundad nochweisboa. Am End vom 19. und am Aufaung vom 20. Joarhundad is Wean aans vo de großn Zentren von da jiddischn Kuitua in Eiropa gwesn.
In da Nazizeid is de jiddische Bevökarung vo Wean fost voiständig vatriem oda umbrochd wuan. Heit is de jiddische Kuitua in Wean wieda a wengl meah präsent.
Gschicht.
De Existenz vo Judn in Wean is seit 1194 nochweisboa. Da easchte min sein Nauman bekaunnte Jud woa da "Schlom" oda "Schlomo", dea wos bis zu seina Eamoadung 1197 Münzmaasta vo de Herzög Leopold V. und Friedrich I. woa und dea wos u. a. a des Lösegöd fian Richard Löwenherz vawoited hod. Ob ziaka 1250 hod daun de Besiedlung vom heitign Judnplozz ois „Weana Judnstod“ aungfaungd. Vom 13- bis zum 15. Joarhundad woa des es Zentrum vom Weana Judntum. Eirichtungan vo da Gmoa, wia de Synagogn, de Spitoi und da Fleischhof san seitn 14. Joarhundad nochgwiesn. Im Weana Stodrecht hods fia Streitarein zwischn Kristn und Judn an eiganen "Judnrichta" gem. 1420 - 1421 san de Weana Judn in da Weana Gesera vatriem und higricht wuan oda se hom in da Synagogn Söbstmoad begaungen.
Synagogn.
In Wean hods insgesomd amoi 93 Synagogn gem. De aanzige Synagogn, wöche de Nazizeid iwastaundn hod, is da Stodtempe, dea wos de Hauptsynagogn vo Wean is. Inzwischn gibds owa wieda a boa neiche Synagogn.
Kathi Prechtl

De Kathi Prechtl , geboarane Katharina Mühsam, (* 1909 z Minga, † 2002) wor a Mingna Voiksschauspuiarin, Sticklschreibarin und Alloauntahoitarin, de wo in da Mittn vom Zwanzigstn Joarhundat und in de Joar vom Wirtschafdswunda iare greßtn Eafoige ois Mundoart-Humoristin gfeiad hod. Se guit ois de wiadiage Nochfoigarin vo de Ratschkathln Schumacher Ida, Aulinger Elise und da Karlstadt, Liesl.
Lem.
Vo 1921 o hod de Kathl a Leah bei an Greissla gmocht. Nacha hods ois Kejnarin gorbat, dabei hods bei ana Gebuatsdogsfeia ia Talent ois Voikssängarin entdeckt. Oschliassend hod de Kathi Schauspuiuntaricht gnumma.
Duachn Schmid-Wildy Ludwig is de Kathi anno 1949 ans Mingna "Platzl" ghoit worn. Se hod zeidweis bis 1984, ian offiziejn Obschied vo de Breddln, zua Platzl-Gmoa ghead. Duach Auftritte in da Rundfunksendung "Die weißblaue Drehorgel" is se scho recht bekonnt worn. In de 1960a Joar hod de Prechtl nacha an Vatrog mitn Plottnlabel "Tempo" griagt. Se hod aa in da Feansähserie "Isar 12" mitgspuid.
Vo 1979 - 1981 san iare berihmtn Monologe auf Tondräga vaeffentlicht worn.
1988 hod de Kathi de Groußmuada in zwoa Theatastickln im Theatastadl vom Peter Steiner gspuit. Oans vo de Stickln is aa im Fernsegn zoagt worn. In de bayrischn Theata is fost imma ois „Ratschkathl“ okindigt worn.
Weak (Auswoi).
Duach CD Nochpressunga san de Stickl vo da Prechtl heit wieda populea worn.
Wikisource

Wikisource aus hawaiisch "wiki" „schnej“ und englisch 'source" „Quejn“) is a freis Netz-Projekt zua Sammlung und Edition vo Textn, wo entweda urheberrechtsfrei (gmoafrei) san oda unta ana frein Lizenz stenga. Wias Schwestaprojekt Wikipedia wiad Wikisource vo da Wikimedia Foundation betriem und nutzt ois Software MediaWiki.
Gschicht.
As Projekt is am 24. Novemba 2003 unta da temporärn Netzadresse „sources.wikipedia.org“ ogfangt woan, spoda is de oagne Domäne "wikisource.org" dazuakema.
Parfait

Parfait (franzesisch: voikumman, perfekt) wean sowoi wiazige Pastetn, Terrinen und Suizn ois aa Hoibgfrorans gnennd.
Fia de Heastöllung vo "Parfaits" gibts speziölle Kegl- oda Pyramidnfoamen sowia launge Kostnfoamen in jeweus untaschiedlichn Grässn.
Gebundane Parfaits.
Gebundane Parfaits fia wiazige Speisn wean voam Servian guad küht und gstiazt. Se san a klassischa Bestaundteu vo koidn Büffets.
Gefrorane Parfaits.
Ois Parfait wiad aa Hoibgfrorans gnennd, des wos im Gegnsotz zum Speiseeis ned duach Riahn (z. B. in aana Eismaschin) heagstöd wiad, sundan bei dem de Massn stähend gfriat.
Speiseeis

Speiseeis is a Siassigkeit aus Flüssigkeitn wia Wossa, Müüch und Schlogobas, Zucka und gschmockgebandn Zuatatn (wia beispüsweis Obst, Schoko, Vanille, Gaugau) unta Riahn zu aana Creme gfroan wiad.
Eissuatn.
Je noch de Grundzutatn und noch da Zuabereitungsoat wean mehrare Eissuatn untaschiedn:
Listn vo schottischn Tartans

De Listn zoagt de Musta vo ausgwejdn schottischn Tartans und de Zuagherigkeit zum jeweiligen Schottischn Clan.
As typische Karomuster („Schottenkaros“) entsteht beim Weben duach Vawendung vo untaschiedlich forbign Fodn. De Tartans ham am Ofang de regionale Zuagherigkeit ozoagt. De Zuordnung zum Clan is nacha im 16. Joarhundat aufkema.
Schau aa.
Clan, Schottische Clans
Gschäftsfejd

A Gschäftsfejd vo oana Firma oda Organisation is a Haptätigkeitsbereich. Ba oana Firma entsprichd des am Moaktsegment. Organisatorisch red ma in dem Zammhang vo Divisiona und Gschäftsbereiche.
Ba de Ministerien san de Gschäftsfejda gsetzli oda duach Regiarungsvahandlunga voagem und entsprechn am Vaontwoatungsbereich vo am Minista.
In da Betriebswiatschoft stenga Gschäftsfejda im Zammhang mid Moaktsegmente.
Melancholie

Melancholie leitet si von griechischn Begriff "melancholia" ab, des wos sovü wia „schwoaze Goin“ haaßt. Es bezeichnet aan seelischn Zuastaund vo "Schwermut" oda "Traurigkeit", dea wos in da Regl auf kaan bestimmtn Auslesa oda Aunloss zruckgäht. A oidhochdeitsche Definition sogt: „weme daz herze von leids wegen wê tuot“
Melancholie und Narzissmus.
In seim Aufsotz "Trauer und Melancholie" vo 1917 grenzt Sigmund Freud de Melancholie vo da Traua ob: Se warad daduach gekennzeichnet, dass de Herobsetzung vom Söbstgfüü ned duach de positive Trauaorbat behom wurdat. Freud schreibt: "Die Melancholie ist seelisch ausgezeichnet durch eine tief schmerzliche Verstimmung, eine Aufhebung des Interesses für die Außenwelt, durch den Verlust der Liebesfähigkeit, durch die Hemmung jeder Leistung und die Herabsetzung des Selbstgefühls, die sich in Selbstvorwürfen und Selbstbeschimpfungen äußert und bis zur wahnhaften Erwartung der Strafe steigert."
De söbstzasteararischn Aspekte siecht Freud ois Ursoch fia de Suizidgefährdung vo de Melancholiker.
Fian Freud is da Melancholiker a Narziss. Indem a si söwa schindet, vafoigt ea des, wos seine eiganen Schwächn san. Freud red in dem Zaumanhaung vom sadistischn "Über-Ich" vom Melancholiker.
Wikispecies

Wikispecies is a Wiki fia de Eastellung vo am Vazeichnis vo oin Species (Oartn) unta da GNU Freie Dokumentationslizenz und is a Schwestaprojekt vo Wikipedia und Tei vo da Wikimedia Foundation.
Wikispecies is im August 2004 ogfanga woan. Biologn af da ganzn Wejd san einglodn woan, um mitzmacha. Wikispecies orientiat si an da Taxonomie vom Linné und richdd si ned an de broade Effentlichkeit sundan in easchda Linie an Wissnschafta.
Kritik.
Vo Kritikan wead da Sinn vonam Projekt infrog gstejt, wei de Afstellung vo oana Systematik ohne phylogenetischen Hintagrund ois wissnschaftli iwahoid guit und Wikispecies duat, wo nem da Taxonomie weidane Informationa z finden san, Wikispecies a schlechte Kopie vo da Wikipedia dorstejt. Aus dem Grund wead Wikispecies vo der deutschn und vo da boarischen Ausgob vo da Wikipedia obglehnt und vo do koana Im Netz meah eitrogn.
Wikiversity

De Wikiversity is a Online-Plattform in Foam vo am Wiki zum gmoaschaftlichn Lerna, Lehrn und Forschn. Se is as jingste Projekt vo da Wikimedia Foundation und hod am 15. August 2006 onfangt.
Kritik.
Debora Weber-Wulff, sejm ehemolige Wikiversity-Mitorbaterin hod de fejlendn Standards vonam Projekt kritisiat: Jeda kennt „behaupten, etwas von Informatik zu verstehen und lehren zu wollen“. Ideendiabstoi hod se ebmfois ois Hindanis ogsehn fia de freie Zammaorbat vo Wikiversity-Nutzan.
Karo

Karo – franzäsisch: Carreau; englisch: diamonds oda (Vierfarbenblatt) – is aane vo de via Spüfoam im franzäsischen Koatnspü.
Im deitschn Blatt entspricht eam Schöön .
In ötan Spübeschreibungen wiad Karo aa haifig ois "Eckstaa" bezeichnet. In da Schweiz haaßt de Foab no heit „Egge“ (Eckn). Da Begriff und de Symbolik vom "Karo" leit si vom rautnfeamign Signum vom Koal an Großn (Karolus Magnus, um 800) ob.
S Zeichn ♦ is scho in da CP437 und damit aa in da WGL4 dahoidn. In Unicode is a schwoazes ♦ und a weißes ♢ Karo definiat:
Ludwig Valentin Angerer

Ludwig Valentin Angerer (aa Angerer da Ejtare, * 7. August 1938 z Reichahoi) is a deitscha Architekt, Kunstmola, Buidhaua und Autor. Er is da Bruada vom Walter Andreas Angerer (aa: "Angerer da Jingare").
Kritik.
Angerer hod as Buid "Guernica" vom Pablo Picasso ois Kitsch bezeichnet. Deshoib ia eam voagworfa woan, dass sei Untascheidung zwischn gsunda und kranka Kunst voi vo "kleinbürgerlicher Ressentiments" warad und de rigide "Ablehnung des individuell autonomen Menschen der Gegenwart zugunsten übergeordneter (religiöser) Strukturen" problematische historische Voabuida hädad.
Wiktionary

S Wiktionary ("boarisch:" Wikiweatabuach) is a gmoaschaftlichs Projekt vo da Wikimedia zua Eastellung vo am frei zuagänglichn, voiständign und mehrsprochign Weatabuach sowia am entsprechendn Thesaurus in jeda Sproch. Da Nam Wiktionary is a analog zua Wikipedia buids Koffawoat, wo aus de Weata Wiki und (boarisch: Weatabuach) zammagsetzt is. Seit da Grindung 2002 is de Ozoi vo de Eiträg in de Wiktionarys international af iwa 6,6 Millionen ogstiegn.
Statistik.
Im Foigendn a Tabejn mit de Eitrogszoin von de 20 greßten Wiktionarys (Stand vom 13. Dezemba 2009):
Im Netz.
 Wiktionary af deitsch – ein freies Weatabuach.
Wikinews

Wikinews is a internationals Wikimedia-Projekt zua gmoaschaftlichn Eastellung vo ana frein und objektivn Nachrichtenquejn. Wikinews ermeglichts jedm Netz-Nutza, Nochrichten zu am broadn Themenkreis zu vaeffentlichn. Dazua setzts wia seine Schwestaprojekte Wikipedia, Wiktionary, Wikibooks, Wikiquote, Wikispecies und Wikisource de Wiki-Software MediaWiki ei.
As Projekt wui de Idee des "Biagajournalisten" (aa Groswuazljournalismus) forcian. Im Gegnsotz zua Wikipedia entwicklt si Wikinews ned so eafoigreich. As Projekt wead ned ois alternativs Nachrichtenmedium ognumma, wei de moastn Mejdungen oafoch vo de Presseagenturn iwanomma san.
Aktuej gibts Wikinews in 26 Sprochn. Des boarische Wikinews is in d boarische Wikipedia drin.